17. VIÐAUKI

VERÐBRÉF SEM LEIÐA TIL GREIÐSLU- EÐA   
AFHENDINGARSKYLDU SEM TENGIST UNDIRLIGGJANDI EIGN

FRAMSELD REGLUGERÐ FRAMKVÆMDASTJÓRNARINNAR (ESB) 2019/980

Ef ósamræmi er á milli íslensks og ensks texta framseldrar reglugerðar framkvæmdastjórnarinnar (ESB) 2019/980 skal skýra íslenska textann með hliðsjón af enska textanum. Ef ósamræmi er á milli textans í þessu skjali og texta framseldrar reglugerðar framkvæmdastjórnarinnar (ESB) 2019/980 er það texti reglu­gerðarinnar sem gildir.

|  |  |  |
| --- | --- | --- |
| 1. ÞÁTTUR | ÁHÆTTUÞÆTTIR | |
| Liður 1.1. | Upplýsingar um áhættuþætti sem skipta máli fyrir verðbréfin sem eru boðin til kaups og/eða tekin til viðskipta svo meta megi markaðsáhættuna sem tengist þeim skulu birtar á áberandi stað í kafla sem ber yfirskriftina „Áhættuþættir“. Ef við á skal þetta fela í sér áhættuviðvörun þess efnis að fjárfestar geti tapað verðmæti allrar fjárfestingar sinnar eða hluta hennar, eftir atvikum og tak­markist ábyrgð fjárfestis ekki við verðmæti fjárfestingar hans skal geta þess og lýsa aðstæðum þar sem slík viðbótarábyrgð skapast og líklegum fjárhagslegum áhrifum. | Flokkur A |
| 2. ÞÁTTUR | UPPLÝSINGAR UM VERÐBRÉFIN SEM Á AÐ BJÓÐA/TAKA TIL VIÐSKIPTA |  |
| Liður 2.1. | Upplýsingar um verðbréf |  |
| Liður 2.1.1. | Skýr og ítarleg útskýring til að hjálpa fjárfestum að skilja hvernig virði undirliggjandi gernings eða gerninga hefur áhrif á virði fjárfestingar þeirra, einkum við aðstæður þar sem áhættan er augljós, nema nafnverð hverrar einingar verðbréfanna sé a.m.k. 100.000 evrur eða þau sé einungis hægt að kaupa fyrir a.m.k. 100.000 evrur á hvert verðbréf eða viðskipti með þau eigi að fara fram á skipulegum markaði eða tilteknum hluta skipulegs markaðar sem aðeins hæfir fjárfestar hafa að­gang að. | Flokkur B |
| Liður 2.1.2. | Lokadagur eða lokagjalddagi afleiðnanna og nýtingardagur eða síðasta viðmiðunardagsetning þeirra. | Flokkur C |
| Liður 2.1.3. | Lýsing á uppgjörsferli afleiðnanna. | Flokkur B |
| Liður 2.1.4. | Lýsing á:  a) því með hvaða hætti hagnaður af afleiðum er greiddur út,  b) greiðsludegi eða afhendingardegi,  c) aðferð við útreikning. | Flokkur B  Flokkur C  Flokkur B |
| Liður 2.2. | Upplýsingar um undirliggjandi þætti |  |
| Liður 2.2.1. | Nýtingarverð eða lokaviðmiðunarverð undirliggjandi þáttar. | Flokkur C |
| Liður 2.2.2. | Yfirlýsing sem tilgreinir tegund undirliggjandi þáttar.  Tilgreina skal hvar má nálgast upplýsingar um undirliggjandi þátt, þ.m.t. upplýsingar um fyrri árangur og framtíðarárangur undirliggjandi þáttar og flökt hans með rafrænum hætti og hvort hægt sé að nálgast þær ókeypis.  Ef undirliggjandi þáttur er verðbréf:  a) nafn útgefanda verðbréfsins,  b) alþjóðlegt auðkennisnúmer verðbréfa (ISIN-númer),  Ef undirliggjandi þáttur er viðmiðunaraðili eða viðmiðunarskuldbinding (fyrir lánshæfistengd verð­bréf):  a) ef viðmiðunaraðilinn eða viðmiðunarskuldbindingin samanstendur af einum aðila eða skuld­bindingu, eða ef um er að ræða safn undirliggjandi þátta þar sem einn viðmiðunaraðili eða ein viðmiðunarskuldbinding samsvarar 20% eða meira af safninu:  i. hafi engin verðbréf viðmiðunaraðila (eða útgefanda viðmiðunarskuldbindingar) verið tekin til viðskipta á skipulegum markaði, jafngildum markaði þriðja lands eða vaxtar­markaði lítilla og meðalstórra fyrirtækja, að því er útgefanda er kunnugt um og/eða hann getur ráðið af upplýsingum sem viðmiðunaraðilinn (eða útgefandi viðmiðunarskuldbind­ingarinnar) hefur birt, skal veita upplýsingar um viðmiðunaraðilann (eða útgefanda við­miðunarskuldbindingarinnar) eins og hann væri útgefandi (í samræmi við útgefanda­lýsinguna fyrir verðbréf í heildsölu sem ekki eru hlutabréfatengd),  ii. hafi einhver verðbréf viðmiðunaraðila (eða útgefanda viðmiðunarskuldbindingar) þegar verið tekin til viðskipta á skipulegum markaði, jafngildum markaði þriðja lands eða vaxtarmarkaði lítilla og meðalstórra fyrirtækja, að því er útgefanda er kunnugt um og/eða hann getur ráðið af upplýsingum sem viðmiðunaraðilinn (eða útgefandi við­miðunarskuldbindingarinnar) hefur birt, skal tilgreina heiti hans, ISIN-númer, heimilis­fang, skráningarland, atvinnugrein eða -greinar viðmiðunaraðila (eða útgefanda við­miðunarskuldbindingar) og heiti markaðar þar sem verðbréfin hafa verið tekin til við­skipta.  b) sé um að ræða safn undirliggjandi þátta þar sem einn viðmiðunaraðili eða viðmiðunarskuld­binding samsvarar minna en 20% af safninu:  i. nöfn viðmiðunaraðilanna eða útgefanda viðmiðunarskuldbindinganna og  ii. ISIN-númerið.  Ef undirliggjandi þáttur er vísitala:  a) heiti vísitölu,  b) lýsing á vísitölunni ef hún er sett saman af útgefandanum eða lögaðila sem tilheyrir sömu samstæðu,  c) lýsing á vísitölunni sem lögaðili eða einstaklingur sem kemur fram fyrir hönd eða í samvinnu við útgefanda, heldur úti, nema lýsingin feli í sér eftirfarandi yfirlýsingar:  i. að allar reglur um vísitöluna og upplýsingar um þróun hennar séu aðgengilegar á vefsetri útgefandans eða þess sem heldur úti vísitölunni,  ii. að gildandi reglur (þ.m.t. aðferðafræði vísitölunnar við val og endurstillingu á þáttum vísitölunnar, lýsing á atburðum sem valda markaðsröskun og leiðréttingarreglur) byggist á fyrirfram ákveðnum og hlutlægum viðmiðum,  Ákvæði b- og c-liðar eiga ekki við ef stjórnandi vísitölunnar er í opinberu skránni sem Evrópska verðbréfamarkaðseftirlitsstofnunin heldur skv. 36. gr. reglugerðar (ESB) 2016/1011 ([[1]](#footnote-1)).  d) Setji útgefandinn ekki vísitöluna saman skal geta þess hvar hægt er að fá upplýsingar um hana.  Sé undirliggjandi þátturinn vextir skal lýsa vöxtunum.  Falli undirliggjandi þátturinn ekki undir neinn framangreindan flokk skal verðbréfalýsingin hafa að geyma samsvarandi upplýsingar.  Sé undirliggjandi þáttur karfa undirliggjandi þátta skal veita upplýsingar um hvern undirliggjandi þátt eins og lýst er hér að ofan og vægi hvers undirliggjandi þáttar í körfunni. | Flokkur A  Flokkur C  Flokkur C  Flokkur C  Flokkur A  Flokkur C  Flokkur C  Flokkur C  Flokkur C  Flokkur A  Flokkur B  Flokkur C  Flokkur C  Flokkur C  Flokkur C |
| Liður 2.2.3. | Lýsing á hvers kyns röskun á markaði eða atburðum sem valda röskun á greiðsluuppgjöri eða lánaatburðum (e. *credit event*) sem hafa áhrif á undirliggjandi þátt. | Flokkur B |
| Liður 2.2.4. | Leiðréttingarreglur sem tengjast atburðum sem hafa áhrif á undirliggjandi þætti. | Flokkur B |
| 3. ÞÁTTUR | VIÐBÓTARUPPLÝSINGAR |  |
| Liður 3.1. | Lýsingin skal tilgreina hvort útgefandi hyggst veita upplýsingar að útgáfu lokinni (e. *post issuance information*). Hafi útgefandi gefið til kynna að hann hyggist greina frá slíkum upplýsingum skal hann tilgreina í lýsingunni hvaða upplýsingum verður greint frá og hvar hægt verði að finna þær. | Flokkur C |

1. () Reglugerð Evrópuþingsins og ráðsins (ESB) 2016/1011 frá 8. júní 2016 um vísitölur sem notaðar eru sem viðmiðanir í fjármálagerningum og fjárhagslegum samningum eða til að mæla árangur fjárfestingarsjóða og um breytingu á tilskipunum 2008/48/EB og 2014/17/ESB og reglugerð (ESB) nr. 596/2014 (Stjtíð. ESB L 171, 29.6.2016, bls.1). [↑](#footnote-ref-1)